CELEX: 62011CN0582
Language: fi
Date: 2011-11-24 00:00:00
Title: Asia C-582/11 P: Valitus, jonka Rügen Fisch AG on tehnyt 24.11.2011 unionin yleisen tuomioistuimen (kolmas jaosto) asiassa T-201/09, Rügen Fisch AG v. sisämarkkinoiden harmonisointivirasto (tavaramerkit ja mallit) (SMHV) 21.9.2011 antamasta tuomiosta

28.1.2012   
            
            
               FI
            
            
               Euroopan unionin virallinen lehti
            
            
               C 25/38
            
         
      Valitus, jonka Rügen Fisch AG on tehnyt 24.11.2011 unionin yleisen tuomioistuimen (kolmas jaosto) asiassa T-201/09, Rügen Fisch AG v. sisämarkkinoiden harmonisointivirasto (tavaramerkit ja mallit) (SMHV) 21.9.2011 antamasta tuomiosta
      (Asia C-582/11 P)
      (2012/C 25/73)
      Oikeudenkäyntikieli: saksa
      
         Asianosaiset
      
      
         Valittaja: Rügen Fisch AG (edustajat: asianajajat O. Spuhler ja M. Geitz)
      
         Muut osapuolet:
      
      
                  —
               
               
                  sisämarkkinoiden harmonisointivirasto (tavaramerkit ja mallit) (SMHV)
               
            
                  —
               
               
                  Schwaaner Fischwaren GmbH
               
            
         Vaatimukset
      
      
                  —
               
               
                  unionin yleisen tuomioistuimen 21.9.2011 asiassa T-201/09 antama tuomio ja vastapuolen neljännen valituslautakunnan 20.3.2009 asiassa R 230/2007-4 tekemä päätös on kumottava
               
            
                  —
               
               
                  toissijaisesti yllä mainittu unionin yleisen tuomioistuimen tuomio on kumottava ja asia on palautettava unionin yleiseen tuomioistuimeen
               
            
                  —
               
               
                  vastapuoli on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja esittää valituksensa tueksi seuraavat valitusperusteet:
      
                   
               
               
                  Tuomioistuin on valituksenalaisessa tuomiossaan virheellisesti olettanut, että sanamerkin SCOMBER MIX rekisteröiminen yhteisön tavaramerkiksi ei ole mahdollista yhteisön tavaramerkistä annetun asetuksen (1) 7 artiklan 1 kohdan c alakohdan ehdottoman hylkäysperusteen täyttymisen eli kiistanalaisen merkin kuvailevuuden vuoksi.
               
            
                   
               
               
                  Tämä tuomioistuimen olettama on ristiriidassa yhteisön tavaramerkistä annetun asetuksen 7 artiklan 1 kohdan c alakohdan kanssa, luettuna yhdessä 51 artiklan 1 kohdan a alakohdan kanssa. Sanamerkki SCOMBER MIX ei ole kuvaileva, koska kyseessä on kohderyhmän näkökulmasta puhdas mielikuvitusnimike, joka ymmärretään yksiselitteisesti merkiksi.
               
            
                   
               
               
                  Riidanalaiseen rekisteröintihakemukseen sisältyvät tuotteet ja palvelut on tarkoitettu keskivertokuluttajille. Keskivertokuluttajat eivät osaa latinaa eivätkä tunne eläintieteen käsitettä scomber. Näin ollen sanamerkki SCOMBER MIX täyttää unionin oikeudessa yhteisön tavaramerkin rekisteröinnille asetetun vähimmäiserottamiskykyä koskevan edellytyksen.
               
            
         (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).